Ta' med på en rejse hvor mobning og nedbrydning bliver vendt til forandring | Hannah Paludan\nBy Hannah PaludanNovember 26, 2017 No Comments\nSå blev det atter søndag. Som tiden dog flyver… ❤\nSom forventet, så var der rigtigt mange der kunne genkende det her med at have svært ved at tage imod, men jeg fik også en kommentar fra en læser der sagde at en anden ting hun også har, er, at når folk viser hende nogen som helst form for omsorg, så er hun tæt på tårer, og hun spurgte mig om det mon også kunne være fordi at hun ikke følte sig værdig til at få omsorg?\nOg det tror jeg faktisk ikke det er, for se, det her kan jeg nemlig også godt genkende!\nOg jeg tror det er noget andet.\nNår jeg prøver at genkalde mig følelsen jeg får når nogen viser mig omsorg, så er det ikke uværdighed jeg føler, men nærmere end form for lettelse. Som i, at jeg på en måde får en slags ”tilladelse” til at give slip.\nLidt ligesom når man faldt og slog sig da man var barn, og man holdt tårerne og gråden tilbage, men lige så snart der kom en -som regel mor- og viste omsorg og gav trøst, så græd man som en pisket.\nMan gav slip…\nNogle gange skulle man bare se mor, så græd man, fordi, hos mor var det trygt at give slip.\nSådan var det heldigvis også for mig. Jeg fik altid trøst og omsorg når jeg var syg eller kom til skade. Faktisk var det nærmest kun dér jeg fik det.\nMen sådan har det bestemt ikke været for alle, så nogen har allerede som børn lært at bide det i sig, og undertrykke tårer og svære følelser. Og det er bestemt ikke sundt. Det gør os syge. Fysisk syge. Fordi det “sætter” sig i kroppen.\nDet med hvordan vi bliver påvirket af vores forældres -særligt mors- evne (eller mangel på samme) til at drage omsorg skrev jeg en masse om i de to indlæg om tilknytningsmønstre, du kan læse dem her: Tilknytningsmønstre Del 1 og Tilknytningsmønstre Del 2.\nOg hvis du ikke allerede er med på lydabonnementet, og du kunne tænke dig at hoppe med, så kan du klikke her: Søndags-Support, lydabonnement og få de to tidligere lydfiler om tilknytningsmønstre med som en ekstra bonus.\nJeg ved at det er svært for mange at vise sårbarhed og udtrykke når vi virkelig er kede af det, og jeg tænker at det er fordi vi er bange for at det kan blive brugt imod os, og angste for at blive afvist.\nMen når nogen ”giver tilladelse” ved at udvise omsorg og medfølelse, så kan vi lidt bedre give slip på det der presser sig på indvendigt, for så er vi lidt mere sikre på at det er trygt og sikkert at gøre det…\nNår vi føler trang til at græde når andre giver os omsorg, så er det jo fordi der er noget derinde der skal ud. Og please, luk det ud! Lad nu være med at være bange for at græde.\nDet er ikke svagt. Det er modigt og stærkt.\nAlt hvad du har lært om at gråd er patetisk eller svageligt, det er ikke sandt. Gråd er helt naturlig. Hvorfor tror du ellers at vi gør det?!\nDet er ikke bare en eller anden evolutionær ”smutter”. Den har selvfølgelig et formål.\nDet er en af kroppens måder at forløse traumer på, på naturlig vis.\nNår det så er sagt, så er jeg nødt til at komme med en indrømmelse, efter en oplevelse jeg havde i tirsdags.\nNogle gange kan det at tårerne presser sig lidt på når jeg får omsorg nemlig også skyldes en følelse af overvældethed.\nDet fandt jeg ud af da jeg tirsdag morgen -igen igen- skulle til dyrlæge med min ene kat.\nPå vejen derud ser jeg nemlig et menneske ligge død på cykelstien på Ellebjergvej. Du kan læse historien om det på min blog her: Et menneske lå død på cykelstien i går…\nDen oplevelse påvirkede mig dybt, så den nat kunne jeg simpelthen bare ikke sove. Episoden fra morgentrafikken sad bare fast i mig og jeg lå og tænkte og tænkte på hvem det stakkels menneske der lå der på cykelstien i novemberkulden mon var, hvad der dog var sket og hvad der nu skulle blive af vedkommendes familie osv. osv. D\nDet kørte rundt.\nJeg skrev en Facebookstatus den nat:\nNormalt poster jeg ikke så mange af den slags statusser, fordi jeg faktisk er lidt bange for at folk skal opfatte mig som ”opmærksomhedssøgende”, og med god grund, fordi det er sådan noget jeg fået skudt i skoene tidligere i livet; at hvis jeg udtrykker min sårbarhed, så er jeg ynkelig eller opmærksomhedsøgende. Jeg har sågar fået ad vide at mine tårer var ”krokodilletårer” og at jeg var ”falsk”, både engang hvor jeg græd over at en af pædagogerne fra Ama’r Total Teater, som jeg gik i, havde begået selvmord, og engang hvor jeg græd over at en dreng jeg gik på fritidshjem med, var omkommet i en forfærdelig ulykke hvor han og nogle andre børn havde fået et tag fra en gammel bygning ned over sig.\nDen slags småting skulle jeg åbenbart ikke tro at jeg sådan kunne få lov til at være ked af…\n…i hvert fald ikke uden at det skulle hedde sig at jeg var falsk og opmærksomhedssøgende…\nDet var en lidt ærgerlig usand ”sandhed” at få ad vide om sig selv i en i forvejen sårbar alder. Begge episoder var vist i ’88 så jeg har gået i 8. klasse.\nGenerelt er det også meget sådan i vores samfund at vi ser lidt ned på folk der åbent søger omsorg. Hvad enten det er ved at græde i andres nærvær, eller det er ved at sige det højt, eller det er ved at skrive en Facebookstatus.\nNogen vil kalde det medlidenhed, det man søger, men der er på en eller anden måde noget nedsættende i det ord, og det er derfor jeg ikke bruger det.\nJeg synes man skal huske at trangen til omsorg er et helt almindeligt, menneskeligt behov…\nOg det er jo det man søger, når man skriver sådan en status som den jeg skrev tirsdag nat.\nMan søger omsorg.\nHvorfor fa’en skulle man ellers skrive den?\nDet mener jeg lige så godt at man kan indrømme for sig selv først som sidst.\nMen det er bare så dybt forbundet med skam, at de færreste vil erkende noget som helst i den dur.\nOg klart nok, for hvis du én gang i dit liv er blevet afvist med et nedsættende ”Nåååårh, hva, skal du have lidt medlidenhed?” når du har søgt omsorg, ja, så stopper man da lynhurtigt med det.\nOg det er en skam. Fordi vi mennesker skal kunne bruge hinanden til den slags. Vi har brug for hinanden til den slags!\nDet skal være trygt at få forløst sin smerte.\nNogle gange kan jeg finde på at komme den forventede øjenrullen i forkøbet ved at lægge lidt humor i det, og indlede sådan en status med at skrive ”medlidenhed ønskes tak!”\nSå får jeg ligesom tonet det lidt ned og er sarkastisk -og lidt nedsættende- på min egne vegne, og på den måde dræber jeg fuldstændigt andres mulighed for at være det.\nEffektiv taktik, men ikke en der inviterer til den form for støtte man måske står og har brug for.\nI øvrigt syntes jeg overhovedet ikke at det jeg oplevede i tirsdags, indbød til nogen som helst humoristisk vinkel.\nDerfor gjorde jeg det heller ikke.\nOg jeg skrev statussen på trods af mine bange anelser om folks reaktioner, fordi jeg havde brug for at komme af med det, og onsdag skrev jeg altså også et blogindlægom det.\nNogle undlader helt at skrive statusser som den, hvis de har den mindste smule frygt for hvad andre vil tænke eller mene om dem. Det tror jeg faktisk der er mange der gør. Undlader at skrive, dele og udtrykke sig. Både på Facebook men også generelt.\nMange bruger kun Facebook til at lure på hvad alle andre lægger op, men deler aldrig noget selv.\nSikkert af frygt for hvad andre vil tænke, og det gider de ikke bokse med og så er det lettere helt at lade være.\nAndre vælger i stedet at skrive kryptiske, halve beskeder hvor læseren skal gætte sig til hvad der foregår, og jeg tror at det folk ønsker når de skriver i gåder, det er, at dem der læser det skal reagerer og skrive ”åh nej, hvad sker der, er du ok?” og på den måde bliver der åbnet for at de kan skrive en privat besked til dem der har reageret og ad den vej så få luftet hvad end der måtte gå dem på. Det er mere trygt end at skrive det, det egentlig drejer sig om, i plenum hvor alle kan læse det og risikoen for “slag over nallerne” og afvisning er større.\nDet er dog nok de færreste der tænker over at det er omsorg og opmærksomhed de søger, og nogle vil bare ikke indrømme at det er det de fisker efter, fordi de jo godt ved at der generelt bliver set ned på ”opmærksomhedssøgen” og ved at man kan blive afvist når man beder om omsorg.\nMåske gør man det endda selv.\nAltså ser ned, foragter eller afviser andre der fisker og søger efter lidt medfølelse.\nOg så er det jo lidt svært når så behovet opstår hos en selv.\nSå er det nemmere at spille hård og fornægte at man har det behov.\nMen hvorfor så overhovedet skrive en status, hvis ikke man søgte en reaktion?\nVi kan lige så godt blive bedre til at indrømme vores reelle hensigter. I det mindste overfor os selv. Det gør det noget nemmere at lære os selv at kende og blomstre og udvikle os.\nNå, men tilbage til pointen med historien, og den er, at folk virkelig reagerede på min status, og alle var skide søde og smadder omsorgsfulde og jeg følte mig faktisk totalt overvældet, lidt a la, ”Tænk at så mange mennesker tilkendegiver deres medfølelse, og at nogen af dem endda sendte mig den i en privat besked, og at flere udtrykte at de mente det betød at jeg var et medfølende menneske med hjertet på rette sted. Tænk at de sagde det… Om mig… Synes de virkelig, oprigtigt det?”\nFor jeg havde jo forestillet mig at mange ville rulle med øjnene og scrolle videre.\nSå jeg var lettet, og taknemmelig, men også overvældet.\nDerfor må jeg nok alligevel krybe til korset overfor den læser der spurgte om det kunne betyde at hun ikke følte sig værdig til omsorg, og indrømme, at det vel egentligogså godt i nogle tilfælde kan handle om at man ikke føler sig værdig…\nFor hvis jeg føler mig overvældet -og overrasket- over de omsorgsfulde reaktioner jeg får, så er det vel også fordi jeg ikke havde regnet med dem, og dermed dybest set ikke følte mig værdig til at få dem…\nOg det skyldes jo den forbandelse at jeg fortsat tror lidt på den usandhed nogen har fortalt mig -for snart en menneskealder siden- om at jeg var en falsk, krokodilletåregrædende og opmærksomhedssøgende lille usling.\nFaktisk, så var jeg også skide bange for at nogle skulle mene at jeg ”lukrerede” på et andet menneskes dødsfald, for at få opmærksomhed på mig selv, efter at jeg havde offentliggjort blogindlægget.\nOg det er jo rædselsfuldt hele tiden at gå og være så paranoid. Men sandheden er jo, at nogen sikkert vil mene det, og vi ser jo dagligt på de sociale medier at der vitterligt sidder en masse ”haters” derude i cyberspace og bare venter på næste person, der stikker snuden lidt frem, som de kan slagte og kaste deres had, hån og foragt på.\nMen så må man huske sig selv på, at mennesker der gør det, de har det nok værre end en selv.\nDet er måske en ringe trøst, men trods alt en forklaring.\nApropos paranoid, så er der noget helt andet jeg gerne vil dele med Jer i dag.\nJeg indledte jo indlægget her med at fortælle at mange af jer læsere derude havde rigtigt godt kunnet genkende det der med at have svært ved at tage imod, og det var faktisk lidt af en befrielse, så tak for alle de skønne tilbagemeldinger!\nJa, det var virkelig befriende med jeres respons, for så er det jo ikke bare mig der er sær. 😀\nJeg har gået alene med rigtigt mange ting igennem tiden, fordi jeg har tænkt at det nok kun er mig der har det sådan og at hvis jeg sagde det højt ville folk tænke at jeg var en skør freak.\nMen nu til det jeg gerne vil dele med Jer i dag. Det er en historie om paranoia, mobning og nedbrydning, men også en historie om forandring:\nDa jeg var helt ung, fra jeg gik i 1. til 5. klasse der udviklede jeg nærmest paranoia…\nMobningen jeg blev udsat for på den første skole jeg gik på -Sønderbro Skole- bed sig mere og mere fast i min sjæl og i mit sind, og gjorde mig, ja, paranoid.\nFordi alt hvad jeg gjorde, eller sagde, blev brugt imod mig. Ikke bare til at drille lidt en enkelt gang eller to, men til vedvarende at være lede ved mig, og i årevis håne og latterliggøre mig med de samme ting, igen og igen og igen, og kalde mig øgenavne, gøre nar ad mig og holde mig udenfor.\nOg totalt nedbrydende for et lille menneske.\nHvis jeg skal komme med et eksempel, så var der blandt andet en pige i klassen -Anna- som jeg følte havde ”stjålet” min veninde Sandie fra mig.\nSandie havde naturligvis selv et valg her, og det gjorde det jo bestemt ikke mindre hårdt.\nMen Sandie kom fra et hjem med hashmisbrug, og der var derfor mange ting der ikke fungerede specielt godt i hendes hjem hvor hendes enlige mor var konstant skæv af hash.\nAnna derimod, kom fra et lidt bedre hjem. Så vidt jeg ved. Moderen var i det mindste ikke misbruger, og havde overskud til også at tage sig lidt af Sandie og lade hende overnatte flere gange om ugen, spise med og den slags.\nMin mor, hun var studerende, alene med tre børn og havde absolut ikke overskud til den slags, og i øvrigt var det heller ikke fordi jeg alt for tit tog venner med hjem, fordi det var pinligt og dybt nedværdigende når jeg blev skældt ud eller slået foran mine venner. Og man kunne aldrig lige vide hvilket lune min mor var i, eller om jeg i hendes øjne havde gjort et eller andet forkert lige den dag, som indbød til skæld ud eller tæv.\nAnyway, jeg kunne ikke tilbyde Sandie den luksus at komme på ”ferie” hos mig.\nDet kunne Anna.\nOg Anna mente ikke at man kunne være tre veninder…\nDet mente jeg sikkert heller ikke selv, for det var altid mig der ”tabte” i den slags grupperinger. Jeg var bestemt ikke hende den populære. Jeg var hende som mange sikkert synes var irriterende.\nFor jeg har aldrig været stille, holdt mig tilbage eller krøbet langs panelerne, og det skulle man helst gøre -når nu man var valgt som syndebuk- hvis man ville undgå at få kniven af ”klassens dronning(er).”\nMen det gjorde jeg ikke lige umiddelbart, og derfor var jeg nem at få øje på, for jeg stak jo hele tiden snuden frem.\nOg det gjorde det ikke mindre sjovt for mine plageånder at jeg også var et følsomt menneske der hurtigt brød i gråd. Sådan er det stadig. Dengang var det ikke fedt at være så følsom, for det gjorde mig til et nemt offer. Men i dag priser jeg mig lykkelig over det, for jeg tror faktisk at det har været medvirkende til at jeg var fået forløst rigtigt mange traumer gennem tiden. For når jeg ser tilbage på hvordan jeg er vokset op med både massiv mobning og et utrygt, voldeligt hjem, så fatter jeg nærmest ikke at jeg stadig står op, og at jeg -trods alt- er blevet nogenlunde normal. Hahaha.\nSumma summarum, så var jeg heller ikke selv vild med idéen om et trekløver, jeg havde det bedst med en-til-en forhold. Jeg kastede min kærlighed på én slyngveninde og holdt mig til hende.\nHvis du har læst med her i Søndags-Support i noget tid, så kan du sikkert godt se hvor det bærer hen, ikke?\nJeg gjorde mig selv afhængig af ét menneske, og hvis dette menneske svigtede, så styrtede min verden sammen…\nOg det var præcis det der skete med Sandie og jeg.\nAnna kunne tilbyde Sandie noget som jeg ikke kunne, og eftersom at ”man jo ikke kunne være tre veninder” så røg jeg i svinget.\nOg det slog mig helt itu.\nJeg havde jo ikke andre…\nJeg var i forvejen blevet mobbet dagligt i mine tre første skoleår, og da så Sandie kom ind i klassen i 3. klasse, så var jeg der straks for at tage imod hende og tilbyde hende mit venskab. Og vi blev meget tætte og legede rigtigt godt sammen, så jeg var i himlen. Det tog opmærksomheden lidt væk fra alle de kliker der holdt mig udenfor, og alle de lede gutter og madammer der konstant var efter mig.\nMen nu var Sandie væk.\nNu skulle var hun blevet veninde med Anna, og jeg kunne desværre ikke være med.\nSå nu var jeg igen alene og udenfor fællesskabet.\nSå sker der det, at jeg en dag i klassen kommer op og skændes med Anna om hele denne her misere, for som jeg sagde, så var jeg jo ikke typen der blev klog af skade og holdt mig tilbage (heldigvis!!!) så jeg var ikke bange for at fortælle Anna hvad jeg mente om hende, og i kampens hede fik jeg råbt til hende: ”Du har ødelagt hele min karriere!!”\nStore ord alligevel…\nOg ja, jeg kan da godt se det, det er sgu da lidt sjovt, og det blev naturligvis også straks opfanget af alt og alle og resten af den tid jeg gik der -jeg skiftede skole i 5. klasse- blev jeg mobbet med dét ordvalg.\nVedvarende at blive latterliggjort for den samme lille ting, det får til sidst en til at føle sig som en kæmpe idiot, og skammen bider sig fast i en og gør at man konstant er angst for at sige eller gøre noget “forkert”. Så man er bange og på vagt hele tiden.\nJeg gik i 3. eller 4. klasse, herregud, jeg har dårligt vidst hvad det betød. Og jeg har i det ophidsede øjeblik altså ikke været i stand til at finde det rigtige ord. Men uanset om jeg havde sagt ”hele mit liv” eller ”hele min tilværelse” i stedet for “hele min karriere”, så var jeg sikkert også blevet mobbet med det.\nOg sikkert også hvis jeg bare havde sagt det som det var, “du har ødelagt mit venskab med Sandie”.\nJeg blev også engang lukket inde i et brandskab. Det i sig selv er jo ikke ligefrem hylende morsomt når man ikke selv er med på spøgen, og de holdt mig derinde så længe at jeg begyndte at blive rigtigt bange og gå i panik. Pludselig er der noget væske der begynder at løbe ned af min ryg, og der er jo bælgragende mørk derinde, så jeg kan ikke se hvad det er, og jeg begynder at skrige højt inde fra skabet, ud til dem der holder mig indespærret, at der altså løber noget ned af min ryg og at det måske kunne være farligt fordi det kunne være noget der ætsede.\nDét skulle jeg aldrig have sagt!\nGoddag, nye øgenavn: ”Ætse”.\nOg det kan måske lyde banalt, og lidt sjovt. Men når man ikke er ret gammel, så slår det virkelig hårdt, og når man så heller ikke har opbakningen hjemmefra til at stå imod med, så er det ren nedbrydning af et menneske.\nDet var som sådan ikke ordet ”Æste” i sig selv der var nedbrydende og ydmygende, men det var tidsrummet det varede i, måden det blev sagt på faconen det blev gjort på, som i mit tilfælde kun havde det ene formål at nedgøre mig som person. Målet var 100 % at jeg skulle føle skam og ydmygelse.\nOg det gjorde jeg så sandelig også.\nMen når jeg kigger ned i det nu, så kan jeg godt se at der nok ligger noget ”hævn” i det, fordi mange af dem der mobbede, de har med al sandsynlighed følt sig forsmået rent fagligt. Ikke nødvendigvis af mig, men generelt.\nOg så er det jo ren overlevelsesstrategi at jorde nogle af dem der er dem fagligt overlegne.\nOg eftersom jeg jo ikke var sen til at brilliere med al min “klogskab” og agere ”hende den hjælpsomme”, så var det oplagt at angribe mig. De fandt så hurtigt ud af at de fik “mest førnøjelse ud af” at mobbe mig fordi jeg havde let til tårer.\nDet er altid faldet mig naturligt at dele min viden, og give en hjælpende hånd hvor jeg kunne, men det har bestemt ikke altid været noget modtageren ønskede at få, og det var helt sikkert tilfældet i folkeskolen. Der blev mit input ikke opfattet som nogen hjælp overhovedet. Tværtimod. De syntes det var røvirriterende! Og ja, måske nedsættende, også selvom det naturligvis ikke var tilsigtet fra min side overhovedet.\nOg jeg opfattede det desværre ikke.\nMåske har jeg ikke været gammel nok til at forstå det.\nJeg forstod det først da både min klasselærer og min mor gjorde mig opmærksom på hvor dum og pisseirriterende jeg var. Det skar i mit hjerte, fordi jeg troede jeg gjorde noget godt.\nÈn ting var, at jeg blev læst og påskrevet at min hjælp ikke var ønsket, men noget andet var at jeg også blev angrebet på min personlighed, hvilket var meget nedslående når jeg ellers troede at jeg gjorde noget godt.\nJeg kom til at hade alt ved at gå i skole. Og jeg udviklede en kronisk hoved- og mavepine som varede lige indtil den dag min mor omsider besluttede at lade mig skifte skole i 5. klasse…\n5 år med mobning, det er lang tid, og når man er i den alder tager man det hele ind som sandhed, og den hænger desværre fast i en som en tro følgesvend resten af livet, medmindre man får gjort op med den.\nI dag, som voksen, kan jeg da sagtens se at det ikke er specielt fedt at blive ”hjulpet” af en der er ”bedrevidende”, det synes jeg sgu da heller ikke selv er nogen fest, men jeg havde jo ikke den livserfaring, der kunne fortælle mig det, så jeg havde derfor heller ikke den fjerneste anelse om at den slags kunne være møg belastende for andre.\nOg det at man selv har erfaret at noget andre gør, er irriterende, er jo ikke engang nogen garanti for at vi selv kan holde os fra at gøre det samme.\nFordi vi ikke ser de ting vi selv gør, i lige så klart et lys som når andre gør det samme.\nSå vi er ikke specielt gode til at bedømme vores egen adfærd. Og det er altså ikke fordi vi er dårlige mennesker eller fordi vi selv synes vi har mere ret end andre til at opføre os nederen! Selvom der med statsgaranti er mange andre end mig der har fået netop dét ad vide når vi ikke selv har kunnet se at vores opførsel ikke var passende. Og så har vi måske fået skudt i skoene at vi var dobbeltmoralske og usle, at vi ikke skulle tro vi var noget, eller hvad ved jeg. Det har jeg i hvert fald selv, og det har fået mig til at føle en dyb, dyb skam over hvem jeg var som person.\nOg slet og ret til at føle mig som ”et dårligt menneske der ikke var værd at samle på.”\nNu kunne jeg jo godt fristes til at sige ”tak for lort”, men gør jeg det, så går jeg jo i totalt offermode, så i stedet vil jeg tage ansvaret på mig, og sige til mig selv, at jeg i dag, her i mine voksne år, vil gøre et inderligt forsøg på at huske mig selv på at jeg ikke er et dårligt menneske, og at der ikke er nogen dobeltmoral eller usselhed i ikke at være i stand til altid at se sig selv lige så klart som man kan se andre.\nMen at jeg hele tiden kan øve mig i at blive bedre til at opfange når noget jeg gør og siger ikke bliver taget godt imod hos andre.\nMin pointe er, at man ved ikke hvornår ens opførsel er upassende, før man selv har haft en eller anden form for erfaring med det, eller før andre fortæller det til en. Det er jo sådan vi lærer at begå os i livet. Erfaring og vidensdeling.\nMen hvis man får det ad vide på den måde som jeg gjorde, så gør det ærligt talt mere skade end gavn.\nBørn er ikke altid klar over når deres adfærd er upassende, så som voksen skal man passe på med ikke at projicere den voksne livserfaring over på et uvidende, uerfarent barn, og behandle det som et voksent menneske der bevidst opfører sig upassende.\nNogle gange er de selvfølgelig helt bevidste om at det opfører sig dumt, fordi børn prøver grænser af, men så er det bare vigtigt at man slår ned på handlingen og ikke påpersonen.\nIngen har brug for at få ad vide at de er dumme og irriterende, det er ikke konstruktivt og brugbart, det er nedbrydende og værdiløst.\nI stedet må man få forklaret at ens handling var dum eller irriterende, og hvorfor.\nMen lad mig sige det sådan, jeg tror desværre vi er rigtigt mange der er blevet ”skammet” -eller hvad det nu hedder- i vores tidlige ungdom. Altså blevet hånet, nedgjort eller angrebet på vores person, fremfor vores handling.\nHumlen er, at forældre, lærere, pædagoger og andre omsorgspersoner kan vende det her billede på hovedet ved at fortælle børn hvad deres handlinger gør ved andre. På en konstruktiv og informativ måde så de forstår det og de kan lære af det. I stedet for at fortælle dem hvor nederdrægtige, irriterende eller usympatiske de er som personer, så de føler skam over at være den de er, resten af livet.\nSkam hæmmer så mange så umenneskeligt meget fordi vi ikke tror vi er gode, ordentlige og værdige mennesker, og det er så frygteligt ærgerligt.\nOg det er i øvrigt også årsagen til at det kan være vanskeligt at tro på at vores medmennesker er gode, ordentlige mennesker…\nMen det er alt det her ”stof” jo.\nLutter onde cirkler.\nOg de kører bare på repeat hvis ikke vi går ind og tager ansvaret på os og får skabt forandring inde i os selv.\nFor det er dér det hele starter.\nNæste søndag tager jeg dig videre med på denne rejse. Der vil jeg fortælle dig lidt mere i detaljer om det her med den paranoia jeg udviklede og hvordan det kom til udtryk.\nJeg vil også fortælle dig om nogle rigtigt dårlige strategier jeg benyttede i håb om at komme mobningen til livs, og så vil jeg give dig et bud på hvordan man mere præcist tager ejerskab over sit liv og i særdeleshed de ar vi har fået på sjælen, så vi kan få vendt bøtten og gøre os fri fra vores begrænsende overbevisninger om os selv.\nSådan reagerer folk når de bliver kaldt “smukke”\nSå fin video der totalt underbygger temaet både denne og sidste søndag.\nHer ses tydelige eksempler på hvor svært det kan være at tage et kompliment til sig.\nForlegenheden, skepsissen, forbeholdenheden, tvivlen, forundringen, og endda i et enkelt tilfælde aggressionen, men heldigvis også glæden.\nNår man ser den kan man næsten ikke lade være med både at smile og græde på samme tid.\nTak til min søde veninde Sayeh for at dele den med mig.\nNu deler jeg den videre til jer.\nPrevious PostMobning, nedbrydning, paranoia og forandring\nNext PostEt menneske lå død på cykelstien i går…


Advokat Søren Lorentzen hos ADVODAN Maribo\nKontakt 46 14 59 12 30 78 87 43 soel@advodan.dk\nMine hovedbeskæftigelser er følgende:\nInkasso vedr. pant i fast ejendom, herunder realkreditinkasso og anden pantebrevsinkasso samt inkassation af fortrinsberettigede krav, - navnlig ejendomsskatter og brandforsikringsrestancer m.v. Kontoret repræsenterer fast Nykredit Realkredit på hele Lolland-Falster og dele af Sydsjælland (Det gamle Storstrøms Amt) og SKAT på hele Lolland -Falster.\nBeneficeret forsvarer i straffesager ved retten i Nykøbing F, og skifterettens medhjælper i gældssaneringssager ved skifteretten i Nykøbing F.\nMedlem af Danske Boligadvokater siden foreningens start og mangeårig erfaring i relation til alle retsforhold vedr. køb og salg af fast ejendom.\nEndelig beskæftiger jeg mig generelt med private, civile sager, herunder oprettelse af testamenter og ægtepagter m.v.


Ready Bags - Så blir det ikke nemmere at trappe - Lydmaskinen\nDato og tid er 30. mar 2020, 11:49\nReady Bags - Så blir det ikke nemmere at trappe\nIndlæg Skrevet: 14. okt 2009, 23:09\nJeg har netop lavet 7 af de gængse traps med rockwool i træramme.\nHoly shit dem skulle jeg ha' lavet for mange år siden !! Umiddelbart\nefter jeg var færdig fandt jeg så dem her\nSå blir det ikke nemmere eller billigere at trappe.\nIndlæg Skrevet: 15. okt 2009, 10:34\nJo billigere kan man godt gøre det, men nemmere tror jeg at du har ret i det ikke bliver hvis man vil have den lille smule DIY arbejde med at fylde dem, som også koster.\nJeg vil tro at de traps jeg har lavet koster det halve pr. stk. men til gengæld tager en evighed at lave færdige, og pæne.\nMen hvis nogen laver GroupBuy derfra, må i lige sige til\nIndlæg Skrevet: 15. okt 2009, 11:27\nJa ok lidt billigere kan man måske godt lave det selv. Men inden man\nfår købt træ og stof så er der ikke langt op til den her pris.\nDifferencen efterlader så en løn end ikke kinesiske børnearbejde\nville arbejde for\nIndlæg Skrevet: 15. okt 2009, 12:09\nFedt, jeg står lige for at skal til at bygge en dynge, men det kan da godt være at jeg lige tager genvejen her\nMen, for mig at se, så er de 120 cm høje, men standard isolering er kun 100 cm høj\nIndlæg Skrevet: 15. okt 2009, 19:53\nJeg mener nu stadig det nemmeste er at købe nogle færdige RockFon plader,\nlime nogle lister bagpå, og hænge dem op som malerier i en ståltråd.\nDet har jeg gjort. og 8 stk 5x60x120cm støjbatt's opal, stod mig i ca Kr.1200,.\nOg jeg har nok brugt ca. 5 minutter på at lime hver plade, i alt ca. 40 minutter.\nIndlæg Skrevet: 15. okt 2009, 21:22\n@Højhus - Isover har faktisk en del produkter der er 120. Jeg ved dog ikke hvilket\nder er bedst egnet til dette formål. http://www.isover.dk\n@stenand - Som maleri helt op af væggen\nIndlæg Skrevet: 15. okt 2009, 21:47\nHøjhus skrev: Fedt, jeg står lige for at skal til at bygge en dynge, men det kan da godt være at jeg lige tager genvejen her\nHej Højhus, velkommen til\nSå har i en Pro Tools gut mere herinde\nIndlæg Skrevet: 15. okt 2009, 22:10\nJan Holm skrev: @Højhus - Isover har faktisk en del produkter der er 120. Jeg ved dog ikke hvilket\nJeg er idiot til det her akustik-noget. Den blå linje er "bedre" end den grønne, korrekt?\nIndlæg Skrevet: 16. okt 2009, 00:59\nJa tak skal du have\nNår nu man vil nørde lidt studie halløj, så bliver man jo nødt til at være med her hvor det sker.\nMen jeg kan se på afstemningen at der ikke er så mange Pro Tools bruger\nIndlæg Skrevet: 16. okt 2009, 06:32\nHøjhus skrev: Men jeg kan se på afstemningen at der ikke er så mange Pro Tools bruger\nNej, men nu er det jo ikke kvantiteten, der tæller, men KVALIteten (jeg bruger også PT)\nIndlæg Skrevet: 16. okt 2009, 06:35\nsteand skrev: Jeg mener nu stadig det nemmeste er at købe nogle færdige RockFon plader,\nJo, men er resultatet så ikke derefter? Når jeg hører http://www.rockfon.dk/sw22215.asp synes jeg godt nok ikke der er særlig stor forskel på de to "før og efter" lydeksempler, er der?\nHvilke af http://www.rockfon.dk/sw6326.asp er det du har købt? Er det http://www.rockfon.dk/sw22882.asp?PID=127&CEILINGID=338 ?\nEr de helt forseglede eller har de "åbne" sider, der kan drysse?\nIndlæg Skrevet: 16. okt 2009, 07:02\nDen sammenligning kan du ikke rigtigt bruge til noget. Det er helt andre forudsætninger end Lyddæmpning i Studio miljø.\nAlle Minrealuldsmaterialerne i samme dimensioner dæmper næsten lige godt. De froskellige du kan købe er næsten kun et spørgsmål om fysisk konsistens/udformning, hvor rockfon pladerne er faste, og med fiberglasfront, og malet, så de er lige til at bruge, uden dikkedare.\nJeg har også målinger som fortæller mig noget om hvad dæmpningen gør i mit rum. Jeg\nJeg har 8 bats' på 3x3 meter plads, rimeligt meget.\nOg jeg har stået og fedtet med træ-rammer og stof og bygget traps af tærranbats; det gider jeg ikke igen. Al den håntering af mineraluld sviner. Det gør de færdiglavede rockfon plader ikke i samme grad, og som beskrevet kan jeg lave plader der kan hænges op på 5 minutter med lidtlægter og noget byggelim.\nrockfon 004.JPG (71.06 KiB) Vist 3778 gange\nrockfon 007.JPG (64.76 KiB) Vist 3779 gange\nEr det http://www.rockfon.dk/sw22882.asp?PID=127&CEILINGID=338 ?\nJEP. i 50mm\nIndlæg Skrevet: 21. okt 2009, 17:11\nKan man binde stof rundt om de rockfon plader eller male på dem, så de bliver pænere?\nFor ellers bliver rummet meget meget sterilt synes jeg.\nMener jeg så noget med nogle i farver? Alternativt kunne man jo blande røde med hvide osv og hænge op.\nIndlæg Skrevet: 21. okt 2009, 18:45\nStof som på alm. rockwool.\nDet skal være meget let spray, så der IKKE dannes en luft tæt overflade,\nlufte (og derme lydbølgerne) sakl kunne trænge igennem.\nHvsi man plasker en Rockwool plade til med maling som stivner til en "overflade",\nså ende man op med en slags Membran arbsorber i stedet. + den bliver reflektiv.\nIndlæg Skrevet: 21. okt 2009, 19:47\nSå det er i princippet bare at købe 8 rockfon plader og putte stof om, samt hæfte stoffet fast på de 2 lægter der er limet på, ståltråd på og op på væggen? Så bliver det da ikke meget nemmere\nIndlæg Skrevet: 21. okt 2009, 22:35\nOg dog. Uden stof er det endu nemmere, som du kan se jeg har gjort.\nMan er vel doven\nIndlæg Skrevet: 23. nov 2009, 11:53\nEr rockfon meget stivere i det end almindelig rockwool?\nOg et sidespørgsmål: Hvor har du købt det henne steand? Synes ikke umiddelbart jeg kan finde det nogen steder...\nIndlæg Skrevet: 23. nov 2009, 13:40\n>> Er rockfon meget stivere i det end almindelig rockwool? <<\n>>Hvor har du købt det henne steand? Synes ikke umiddelbart jeg kan finde det nogen steder...<<\nBestillingsvare i STARK byggemarked.\nellers ring til rockfon og spørg, det gjorde jeg.\nIndlæg Skrevet: 23. nov 2009, 14:30\nOk, cool. Tak for det\nIndlæg Skrevet: 23. nov 2009, 23:58\nVille man ikke få en væsentlig forbedring af bund absorption hvis de kunne fåes i 100mm tykkelse eller hvad? Der er selvfølgelig stadig langt til bølgelængden på en 100hz tone, men synes bare altid man får anbefalet 100mm regulering + 100mm afstand til væggen.\nSkal selv have smidt nogle bass traps op i en fart i nyt lokale, og min tanke var at lave rammer med 100mm terrænbatts fra gulv til loft i alle fire hjørner. Ville det være nemmere og lige så effektivt med Rockfon?\nIndlæg Skrevet: 24. nov 2009, 09:38\nOPAL Støjbats (fra Rockfon) fåes i både 50mm og 100mm\nSlut prut, det var så den sut.\nIndlæg Skrevet: 24. nov 2009, 11:29\n@Steand - kan du lave et link til 100mm opal? Jeg synes ikke jeg kan finde andet en 50 mm plader...\nIndlæg Skrevet: 24. nov 2009, 13:38\nDet ser ud til at rockfon har lavet deres produkt program om siden jeg bestilte plader sidste sommer,\nfor jeg kan heller ikke finde 100 opal længere, så det må være udgået.\nEneste 100mm jeg kan finde er her\nhttp://produkter.rockfon.dk/dk/products ... -graa.aspx\nIndlæg Skrevet: 24. nov 2009, 17:23\nsteand skrev: Hmmm...\nOg de har jo sådan set højere absorptions koefficient end opal. Men det er vel bare pga. tykkelsen.\nMen ser fornuftigt ud\nIndlæg Skrevet: 2. jan 2010, 15:42\nSelve prisen på en basstrap er jo ikke så slem.. Men forsendelsen er jo sindsyg. Jeg overvejede lige at bestille 6 stk hjem, men da jeg så at forsendelsen blev mere en prisen på de 6 stk, lukkede jeg hurtigt ned! Mener de ville have 1250 dollars for at sende dem til danmark! Og 6 stk basstrap blev 1050 eller sådan.. Det er jo sindsygt! Ellers tak da...\nEr der andre som har gode ideer til hvor man kan købe dem. Jeg har ikke rigtig tid (eller overskud) til at begynde et bygge projekt selv.


Lektor: Nej tak til statsstøttet homofobi i Kolding | Kristeligt Dagblad\nDebatindlæg 18.05.21 Kl. 00:00\nLektor: Nej tak til statsstøttet homofobi i Kolding\nKristkirken har fået endnu en præst, som ikke vier homoseksuelle. Har kirken ikke netop et ekstra stort ansvar for at vise, at evangeliets budskab ikke handler om seksualitet, men hvordan vi forvalter den seksualitet, Gud har skabt os med\nHans Krab Koed, lektor i kristendomskundskab ved læreruddannelsen på UC Syd.\nBør kirken ikke åbne alle døre og gå forrest i enhver pride. Tilgivelse er ordet, og tilgivelse bliver til kærlighed. (Arkivfoto). Foto: Mads Claus Rasmussen/Ritzau Scanpix.\n”Kom til præsteindsættelse pinsedag. Pinsedag kaldes ofte kirkens fødselsdag, men det er ikke den eneste grund til at kippe med flaget. Søndag den 23. maj er nemlig også dagen, hvor Kristkirkens nye præst, Jes Nedergaard Espersen, officielt bydes velkommen og indsættes i embedet. Det sker ved gudstjenesten kl. 10.30.” Sådan kan man læse på Kristkirkens hjemmeside.\nSådan bliver det pinse i Kristkirken i Kolding, men sikke en pinse. Kristkirken kan fejre, at de har fået endnu en præst, som ikke vier homoer.\nAlle er godt tilfredse, både biskop og et samlet menighedsråd. Det er så pænt og efter reglerne. Det er lovligt, i hvert fald i folkekirken. Præsten kan officielt fritages fra at vie homoer og fraskilte – og nu da problemet med de fraskilte er løst, er det ligegyldigt med homoerne. Det betyder tilsyneladende ikke noget, hvilket signal folkekirken sender i Kolding. Men – så kald det dog, hvad det er. Offentlig legaliseret homofobi.\nDet er sådan set i orden, men signalet er ikke inkluderende og klart homofobisk. Det bør ikke skjules i pæne formuleringer om et enigt menighedsråd og demokrati.\nDen nye præst Jes Nedergaard Espersen er ansat efter en klar enstemmig indstilling fra sognets menighedsråd, og menighedsrådsformand Laila Damm glæder sig til at byde den nye præstefamilie velkommen.\n”Jes er en dygtig prædikant og et meget imødekommende menneske. Både som præst og menneske har han en utrolig lav dørtærskel, så han kan tale med alle typer af mennesker. Derfor er vi overbevist om, at han også vil kunne bygge bro til mennesker i Kristkirkens Sogn,” siger hun ifølge kirkens hjemmeside.\nDen nye præst vier ikke homoseksuelle, men han kan tale med alle typer. Gad nok vide, hvordan han så taler med homoer, for ikke at tale om alle de andre seksualiteter. Gad vide, om han er inkluderende og åben over for usikre unge, som ikke rigtig kan finde ud af det hele – også det med seksualitet?\nI hvert fald kan de få klart at vide, at ægteskabet ikke er for og til dem. Deres seksualitet er ikke gudvelbehagelig. De må godt være her, men deres kærlighed kan ikke velsignes. Den er forkert; de er forkerte.\nMen biskoppen er tilfreds. Det er altså o.k., at ingen præster i Koldings største sogn vil vie homoseksuelle.\nKunne man i det hele taget i det mindste ikke have ansat en kvinde? Tre mænd, som ikke vier homoer. Det er provokerende. Jeg ved godt, der også findes kvinder, som ikke vier homoer. Men så har de forhåbentlig og sandsynligvis mandlige kolleger, som gør det.\nHomofobien er både synlig og skjult i Kolding Provsti. Det er især ekstra nedslående, når jeg på Facebook kan læse, at Dennis Voss Steensgaard, præst i Vester Nebel uden for Kolding skriver:\n”Jeg glæder mig over, at menighedsrådet har valgt en præst, som vil vie fraskilte. Det var det store praktiske problem i Kristkirken.\nJeg forstår godt det vigtige i rent værdimæssigt at ville vie homoseksuelle. Men det fylder meget lidt i praksis. Jeg vier gerne homoseksuelle, men er i mine 13 år som præst aldrig blevet bedt om at vie eller velsigne et homoseksuelt par. Så man kan sige, at det i praksis ikke havde gjort nogen forskel, hvad min holdning havde været.”\nSådanne udsagn er lige netop med til at afsløre, at Kolding er et homofobisk område, hvor præsterne er tilfredse med en traditionel heteronormalitet. Det er jeg såmænd også – men jeg ser gerne en åbenhed i forhold til homoseksualitet og alle de øvrige seksualiteter. Jeg ser gerne, at min folkekirke ikke bruger evangeliet til en cementering af det traditionelle heteroseksuelle ægteskab. Jeg ser gerne, at evangeliet forkyndes rent og purt for alle – uafhængigt af seksuel orientering. Seksualitet burde ikke være relevant – men det bliver det, når præsterne sætter grænser og udgrænser alle, der ikke passer ind.\nMit svar til Dennis Voss Steensgaard var følgende og noget sarkastisk:\n”Tænker, de fleste teologer har en vis sammenhængende teologi, så synet på homoer ikke er helt frakoblet øvrige tanker. Tænker ikke, der bor homoer i Vester Nebel og omegn. Jeg var jo heller ikke homo, dengang ude i Almind som ung. Tænker heller ikke, der er ret mange homoer i Kristkirkens Sogn, og da slet ikke andre seksualiteter. Så nu bliver det bare så dejligt at sende dit barn til konfirmationsforberedelse i Kristkirken.”\nDertil svarede Dennis Voss Steensgaard:\n”Det er en pointe med konfirmationsforberedelsen. For der er næsten altid konfirmander, der spørger mig, om jeg vil vie homoseksuelle, og vi kommer til at snakke om seksualitet og tolerance. Så min holdning til emnet betyder nok noget for, hvor velkommen en teenager, der tænker meget over sin egen seksualitet (for eksempel føler sig tiltrukket af sit eget køn), føler sig i kirken. Det blev en lidt kringlet sætning, men giver det mening?”.\nSteensgaard kan altså faktisk godt se problemstillingen, men vil ikke gøre noget ved det, da alt jo er løst med, at den nye præst vier fraskilte.\nKort og godt vil jeg som sagt kalde det hele statsstøttet homofobi med rene ord. Alle bidrager over skatten til folkekirkens præster. Også ikke-medlemmer. Kan det virkelig være lovligt, al den stund homoseksualitet er en legal seksualitet, at tjenestemænd diskriminerer nogle medlemmer. Som teolog og menneske er jeg tilhænger af demokrati og åndsfrihed. Jeg mener også, der skal være plads til præster, som har andre holdninger og en anden teologi, end jeg har. Jeg har ikke Guds accept af min teologi. Jeg har min teologi på Guds nåde, og det har de fundamentalistiske præster også. Men landets love skal altså overholdes. Når folkekirken provokerer som i Kristkirken, må der råbes højt!\nDet er på trods af biskoppens accept ikke acceptabelt, at én kirke kan komme afsted med at ansætte tre homofobiske mænd for skatteydernes penge, når vi ellers i Danmark kræver af andre tjenestemænd, at de skal betjene alle borgere uanset forskelle og så videre. Det er at gå over stregen!\nLove og regler for folkekirken er blevet overholdt, men er det dét signal, et stort sogn skal sende, når man også ved, at kirken har en lang historie, hvor den har medvirket til at nedgøre og kriminalisere andre former for seksualiteter. Skal folkekirken fortsat fremture? Der må kunne findes en smidigere løsning, så kirker som Kristkirken kan nøjes med kun én præst, som ikke vier homoer.\nBør kirken ikke åbne alle døre og gå forrest i enhver pride. Tilgivelse er ordet, og tilgivelse bliver til kærlighed.\nJeg er godt nok kun lidt ked af at ødelægge pinseglæden for Kristkirkens Menighedsråd, men de lægger jo selv op til modsigelse. Og det skal siges: Det er statsstøttet homofobi! Glædelig pinse!\nLæs sognepræst i Kristkirken Michael Lerche Nygaards modsvar her.\n2000 års kristen tro udnævnt til ”homofobi”. Logikken holder kun i et meget lille dukkehus


Støt DANSKE virksomheder og DANSKE webshops - teenstyle.dk er dansk\nForside / Brands / Støt DANSKE webshops og DANSKE virksomheder\nStøtter du de små- og mellemstore DANSKE webshops?\nPrøv at undersøge, om din yndlings webshop ligger i Danmark, næste gang du handler på nettet. COVID-19 har lynhurtigt fået katastrofale negative følger for DANSKE virksomheder og DANSKE arbejdspladser – herunder ikke mindst DANSKE webshops. Derfor: Køb DANSK – også når du handler på nettet – og også selvom du måske skal betale 29 kr. eller 39 kr. i fragt.\nDe helt store webshops med meget stor kendskabsgrad, er dem som sætter dagsordenen for, hvordan “nettet” skal være i form af, at de tilbyder gratis fragt og gratis retur. Det ligger ubevidst i baghovedet på rigtig mange – desværre. Det er forventeligt, at det er sådan det er. Men sådan ser virkeligheden ikke ud.\nSom webshop skal man være RIGTIG stor, for at kunne tilbyde dette. De enkelte webshops bestemmer selv deres fragtfriser ud fra forskellige fragtaftaler – der findes ingen standardpris. De helt store udenlandske webshops har nogle rigtigt gode fragtaftaler, grundet stor volumen på forsendelser. De kan sende en pakke flere tusinde km fra det ene land til det andet, for det halve af, hvad små- og mellemstore indenlandske webshops skal betale. DANSKE webshops betaler det dobbelte for at sende en pakke til dig – og det er bare rundt i Danmark!\nJeg vil ikke betale for fragt\nHvorfor vil du ikke betale for fragt? Vi elsker at sætte tanker i gang, som måske kan få nogle til at tænke nærmere over, hvad det er, der gør, at de ikke vil betale for fragten. For det er faktisk en af de ting som rigtig mange går op i. Hvis du gerne vil købe DANSK – betyder 29 kr. i fragt virkelig SÅ meget, at du ikke vil betale det i en DANSK webshop? Men mange betaler gladeligt for DANSKE fødevarer. Hvad er forskellen?\nTænk i stedet på, hvor meget du egentlig får for at betale en fragt på f.eks. 29 kr. Seriøst: Du kan sidde hjemme i sofaen med benene oppe, et glas vin i hånden og bestille præcis det, som du har brug for 24 / 7 / 365 dage om året. Du behøver ikke at have trætte børn med dig i byen, men kan shoppe når de sover, og præcis når du har tid- og lyst. Du slipper du for at bruge tid på at køre frem og tilbage og køre forvildet rundt efter en p-plads, for at opdage at de alle er optaget, og så ender du alligevel med at betale 59 kr. for 1 times parkering. Du bruger penge til benzin – eller hvad? Bilen står der jo bare, så den koster ikke noget….eller gør den?\nJa, sorry – for den provokerende opsummering. Når du virkelig tænker over det, så får du faktisk rigtig meget for 29 kr. Vi synes virkelig at det er fedt – så nyd det – og betalt med glæde den lille fragt 🙂\nFragtfrit hos DANSKE webshops\nMange tilbyder også at sende fragtfrit over en vis købsgrænse, så tænk også på det når du handler. Køb et par sokker, hvis det betyder, at du opnår gratis fragt, og vær glad for, at du støtter en lille lokal DANSK webshop i stedet for giganterne. Hos teenstyle.dk skal du købe for 399 kr. for at få gratis fragt i Danmark. Køber du under 399 kr. skal du betale 29 kr i fragt. Læs venligst ovenstående igen, hvis du ikke føler, at du får noget for de 29 kr. 🙂\nVores husleje er Google\nMange små- og mellemstore webshops er typisk startet op af hårdtarbejdende iværksættere, som brander for det de laver, på den ene eller den anden måde. De har typisk ikke nogen stor pengetank i ryggen, og må starte op stille og roligt. Selvom de har en flot og præsentabel webshop samt et bredt udvalg af brands, så kommer kunderne ikke af sig selv. Mange tror, at man bare skal vente på at ordrerne tikker ind, og de så skal pakkes. Men det kræver blod, sved og tårer at gøre andre opmærksom på ens webshops eksistens og dermed øge webshoppens kendskabsgrad.\nDet gør det heller ikke lettere at vores gågade hedder Google, og der findes 1 mia. webshops på nettet, så konkurrencen er benhård, når man slås med de store kapitalstærke virksomheder. Synlighed kræver penge og annoncering – og det er ikke det, som de små iværksættere har flest af. Så derfor, støt de små DANSKE iværksættere med webshop og lager i Danmark, som faktisk skaber DANSKE arbejdspladser. Det er så ærgerligt at se, at Danskernes foretrukne webshops hedder Zalando og Ebay ( Ingen er danske ).\nStøt også de Danske mærker\nDer findes mange Danske mærker på markedet – hos teenstyle.dk forhandler vi følgende danske brands:\nCost:bart – Grunt – Hummel – Jack & Jones – Joha – Say-So – LMTD – Only – Petit By Sofie Schnoor – Jacqueline De Yong – Rosemunde – Pieces\nSkrevet af teenstyle d. 16-04-2020 i Brands, Teenstyle vejledninger


Døgnpris SEL§101, jf. §107\n> Hvem og hvad?\nTilbuddet om behandling af kokainafhængighed er primært rettet til personer med et alvorligere afhængighedsproblem, der er svært at få under kontrol, påvirker borgerens hverdag, funktionsevne, samspillet med de nærmeste, helbred, job, livskvalitet – og/eller er kombineret med anden form for psykiske symptomer eller lidelser som angst, depression, ADHD eller andet – dog ikke psykotiske tilstande.\nPersoner med kokainafhængighed indgår i Ringgårdens almindelige behandlingsgrupper sammen med personer med alkoholafhængighed og deltager på lige fod i alle øvrige aktiviteter. Behandlingsindhold og -varighed mv. svarer til behandlingen for alkoholafhængighed med visse justeringer. Se også menupunkterne under ”Alkoholbehandling”.\nDer tilbydes pårørendesamtaler og undervisning under behandlingsforløbet.\nSom beboer skal man være fysisk selvhjulpen, da der er både trapper, trin og brosten. Ligeledes skal man kunne klare personlig egenomsorg med hygiejne, spisning og lignende. Er man fysisk handicappet, er det en god idé at forhøre sig om mulighederne før man henvises.


Smerter af dårligt kredsløb: Rygning rammer fødderne - Magasinet Helse\nHer er du Viden om / Rygning rammer fødderne\nÅreforkalkning kan komme af rygning, og du kan i særlig grad se tegnene på dine fødder.\nTør, tynd og glinsende hud og smerter i fødderne kan være et tegn på, at du har kredsløbsproblemer. Jo, flere år, du har røget, desto mere sandsynligt er det. Og selvom du nok mest er bekymret for dine lunger, hjerte og tænder, giver det god mening også at holde øje med dine fødder.\nDe sidder længst væk fra hjertet og bliver derfor hurtigst ramt af nedsat kredsløb. De kan også være de første til at sende signaler om, at der er noget galt. Her er nogle eksempler på, hvad du skal lægge mærke til, og hvad du kan gøre.\nOndt af at gå\nHvis du begynder at få ondt i benene, når du går, kan det skyldes iltmangel, som opstår på grund af åreforkalkning. Iltmangel kan få dine ben til at syre til og give dig muskelkramper. Ved at stoppe op, kan du formentlig få smerterne til at forsvinde midlertidigt, men når du begynder at gå igen, vil de genopstå efter et stykke tid.\nHvis din åreforkalkning bliver værre, vil tidsrummet fra pause til smerte blive kortere og kortere. Af samme grund kaldes det for vindueskiggersyndrom. På et tidspunkt vil du også kunne få ondt, selv når du hviler benene. Kolde fødder, følelsesløshed, prikken eller brændende fornemmelser er andre tegn på kredsløbsproblemer.\nHud og negle forandrer sig\nHuden på dine fødder kan både blive bleg, tør, tynd og glinsende, men den kan også blive rød, når dine fødder hænger nedad. Du vil også kunne opleve at miste hår på fødder og ben, som også kan hæve. Dine negle kan stoppe med at gro og blive tyndere eller tykkere, så du får sværere ved at klippe dem selv.\nDu kan med fordel opsøge en fodterapeut til at klippe dine negle og slibe tykkelsen ned og give dig gode råd til, hvordan du plejer huden på dine fødder. Det gør du blandt andet ved at smøre dine fødder hver dag med en fodcreme, der passer til din hud. Det vil øge elasticiteten i huden og gøre den mere modstandsdygtig overfor infektioner og sår.\nÅreforkalkning kan også reducere fedtvævet under huden. Det er især et problem under foden, fordi det gør ondt, når knoglerne begynder at støde mod underlaget. Du kan lindre smerterne ved at vælge gode sko, der er støttende og har stødabsorberende såler.\nHvis smerterne skyldes fejlstillinger, kan du overveje at få specialfremstillede indlæg, der bygges op efter dit behov, så dine smerter lindres så effektivt som muligt.\nOplever du nogle af disse symptomer, bør du opsøge din læge, som kan undersøge blodforsyningen i dine fødder. Det indikerer, hvor hårdt ramt du er af åreforkalkning, og om du har brug for medicin eller kirurgi.\nDet allerbedste du kan gøre for dig selv lige nu og her er dog at stoppe med at ryge, få daglig motion og spise sundt. Tag en snak med din læge og få hjælp til at komme i gang.


Om os - Medusa\nOm osForeningen Medusa2020-02-06T14:50:20+00:00\nOm Foreningen Medusa – Et liv uden vold\nMedusas overordnede formål er at forebygge og afhjælpe vold i nære relationer.\nVi tilbyder kvinder, der både er, eller tidligere har været udsat for vold, rådgivning og hjælp til at tage de nødvendige skridt til at stoppe volden.\nDet er en personlig støtte til at etablere en tilværelse uden vold og en indsats, der sigter på, at kvinderne genvinder deres indre styrke og finder de nødvendige ressourcer til at fastholde et liv uden vold.\nMedusas mål er:\nAt yde hjælp til forebyggelse, at yde krisehjælp samt at yde opfølgende støtte til at komme videre efter volden.\nAt udvikle forskellige sammenhænge indenfor hvilke, voldsramte kvinder gennem indsigt og aktiv handling kan genopleve magt over eget liv.\nAt udvikle metoder, der kan medvirke til, at kvinderne inkluderes samfundsmæssigt gennem opbyggelse af et lokalt netværk og tilknytning til arbejdsmarkedet.\nAt udvikle metoder, der kan underbygge kvindernes oplevelse af sig selv, som et aktivt handlende menneske med mulighed for at bryde voldsspiralen og fastholde et liv uden vold\nSamarbejde med Holbæk Krisecenter Medusa\nForeningen Medusa har et tæt samarbejde med Holbæk Krisecenter Medusa, der åbnede i august 2014, og som vi er naboer til. Hvor Medusa henvender sig til voldsramte kvinder, der ikke har behov for – eller ønsker ophold på et krisecenter, men har behov for støtte til et liv uden vold, har krisecentret til opgave at tilbyde akut sikkerhed, omsorg og krisehjælp til kvinder, der er eller har været udsat for vold, samt deres børn.\nMedusas tilbud i form af rådgivning, netværksgrupper og mentorforhold bestræber sig således på, at nå kvinderne så tidligt som muligt, før volden accelererer, så behov for mere indgribende tiltag derved forebygges.\nKvinder, der har haft ophold på et krisecenter, eller er kommet væk fra volden, men som har brug for opfølgende støtte, kan dog stadig gøre brug og få gavn af Medusas tilbud, da tilbuddene om rådgivning, netværksgrupper og mentorforhold også kan bruges som efterværn efter eksempelvis ophold på et krisecenter.


• Køb Monier B&C 25 på nettet nu – Se udvalget her\nEn hel del byggecentre yder i dag diverse forskellige billige fragtmetoder til monier b&c 25. En af de mest moderne er i vore dage udleveringssteder, så du selv kan hente de købte produkter når du har mulighed for det. Fragtløsningen er nemlig super gnidningsløs, samt endda tilmed den mest prisbevidste løsning til levering.\nDu burde endvidere overveje at få varerne leveret hjem til din privatadresse eller til adressen hvor du arbejder. Løsningen er ofte en kende mere omkostningsfuld, men endvidere særdeles smart ift. monier b&c 25 online. Den prisbilligste leveringsmulighed vil dog altid være at hente ordren selv, hvilket afhænger af at du bor med kort afstand til online virksomhedens byggecenter, for eksempel Bauhaus, Harald Nyborg, Silvan eller Jem og Fix.\nLeveringshastigheden på monier b&c 25 er selvfølgelig ekstremt aktuel hvis vi absolut skal bruge produkterne om få sekunder, så af den grund er det tydeligvis væsentligt at vi undersøger den estimerede leveringsdato ved monier b&c 25. En række e-forretninger – fx Harald Nyborg, Bauhaus, Silvan og Jem og Fix – byder på billig dag-til-dag levering på deres primære produkter online, men vær obs på at det er betinget af at du når at bestille før et nøjagtigt tidspunkt, med det formål at de højst sandsynligt kan nå at få produkterne betjent før logistikmedarbejderne har fyraften.\nIndtil flere forhandlere på nettet præsterer fragt uden beregning på monier b&c 25 online, men i de fleste tilfælde stiller det krav om at man bestiller for en bestemt pris. Derudover må man beslutte sig for den mest betalelige form for fragt, der ofte vil være at få fragtfirmaet til at bringe ordren til et udleveringssted.\nStørstedelen af byggecentre tilbyder click-and-collect hvor du handler billig monier b&c 25 hjemmefra men afhenter i byggemarkedet. For eksempel 10-4, XL-Byg, Jem og Fix, Harald Nyborg, Stark, Davidsen, Bauhaus, Silvan og Bygma. De udlover fx click-and-collect på monier b&c 25 i følgende byer:\nKøge, Silkeborg, Frederiksberg, Korsør, Taastrup, Vanløse, Helsingør, Odder, Haslev, Kalundborg, Birkerød, Ballerup, Herlev, Struer, Stenløse, Virum, Svendborg, Hedensted, Rønne, Nyborg, Albertslund, Brabrand, Hvidovre, Ikast, Nærum, Hørsholm, Rødovre, Ølstykke, Gladsaxe, Aabenraa, Ishøj, Lyngby, Aarhus, Esbjerg, Nykøbing Falster, Skanderborg, Viborg, Tilst, Vejle, Lillerød, Horsens, Solrød Strand, Middelfart, Fredericia, Lystrup, Holbæk, Brønshøj, Skive, Nørresundby, Frederikssund, Herning, Grenaa, Hedehusene, Hillerød, Frederikshavn, Brønderslev, Sønderborg, Værløse, Vordingborg, Søborg, Gentofte, Næstved, Valby, Greve, Hobro, Ringsted, Thisted, Nakskov, Dragør, Haderslev, Rudersdal, Hjørring, Charlottenlund, Åbyhøj, Risskov, Aalborg, Højbjerg, Allerød, København, Roskilde, Kokkedal, Frederiksværk, Jyllinge, Vallensbæk, Kolding, Glostrup, Tårnby, Holstebro, Slagelse, Randers, Brøndby, Odense, Farum, og Varde, .\nClick-and-collect ift. monier b&c 25 er en mulighed i samtlige områder af landet: Fyn (Sydfyn, Østfyn, Midtfyn, Nordfyn, Vestfyn), Sjælland (Sydsjælland, Vestsjælland, Nordsjælland, Bornholm, Østsjælland, Lolland, Hovedstaden, Amager, Midtsjælland, Falster) og Jylland (Nordjylland, Vestjylland, Sydjylland, Sønderjylland, Midtjylland, Østjylland, Syddanmark).\nNår vi ser på statistikkerne fremstår det tydeligt, at internetbrugere typisk efterspørger blandt andet køb monier b&c 25 og monier b&c 25 priser. Derudover oplever man mange gange internet shoppere efterspørge fx monier b&c 25 tilbud, monier b&c 25 online og billig monier b&c 25, foruden de gængse byggekæder som 10-4, Stark, Bygma, Silvan, Bauhaus, Davidsen, Jem og Fix, XL-Byg og Harald Nyborg.\nDet er jo efterhånden ualmindeligt nemt for internetbrugere at analysere tilbud på billige monier b&c 25 online fra flere e-forhandlere, og af den grund har adskillige firmaer på nettet fundet det nødvendigt at reducere prisen på monier b&c 25 betragteligt, og ydermere love fragt uden beregning.\nDet kan immervæk være rentabelt at se nærmere på forskellige internet forretninger efter udsalg og tilbud på monier b&c 25 online inden du gennemfører dit køb, således at man er sikker på at indhente den mest betalelige pris. Se ikke blot hos de udbredte byggemarkeder som Silvan, Bygma, Bauhaus, XL-Byg, Harald Nyborg, Jem og Fix, 10-4 og Davidsen.\nDu må alligevel ikke overse, at såfremt en forhandler på nettet forhandler billige monier b&c 25 online for en pris som anses for utrolig tiltalende, burde det i nogle tilfælde være et bevis på en falsk internet handler. Køb med betalingskort er dog omfattet af en lovbestemmelse, der redder dig som kunde overfor uægte e-shops.\nGenerelt slår vi et slag for køb med gængse betalingskort eller mobilbetaling. Som et alternativ kunne du benytte en løsning fra eksempelvis ViaBill, for så vidt du efterspørger at godtgøre prisen på monier b&c 25 over et længere tidsrum. Det fås ofte hos niche netbutikker, men sjældent de udbredte byggemarkeder som fx Bygma, Bauhaus, Harald Nyborg, Davidsen, Jem og Fix, 10-4, Stark og Silvan.\nSes der på tallene står det klart, at mennesker typisk efterspørger for eksempel køb monier b&c 25 og billig monier b&c 25. Foruden dette ser vi typisk folk søge efter fx monier b&c 25 online, monier b&c 25 priser og monier b&c 25 tilbud.\nTrustpilot leverer fuldkommen fantastiske muligheder for at kigge på ret mange eksisterende konsumenters synspunkter og af den grund kan det anbefales, at du iagttager e-forretningens bedømmelser forud for at du bestiller billige monier b&c 25 online.\nFacebook præsterer for øvrigt ret så troværdige muligheder for at få et kig ind i e-butikkens popularitet. Her ser vi en del internet shops hvor man kan registrere en anmeldelse af købsoplevelsen, som lige så vel må tages i brug til afvejning af tilfredsheden hos kunderne.\nForud for at folk shopper billige monier b&c 25 online hos en e-shop bør man når alt kommer til alt gennemlæse netshoppens handelsaftale, dog er det oftest ikke særlig interessant, særligt på de udbredte byggecentre som 10-4, Silvan, Davidsen, Jem og Fix, Bauhaus, Harald Nyborg, Bygma, Stark og XL-Byg.\nEt alternativt forslag kunne være at finde ud af hvorvidt internet virksomheden er medlem af e-mærke ordningen, som burde være en erklæring om at internet forhandleren respekterer de danske regler, tillige med at online forhandleren jævnligt overværes af eksperter der er meget bekendte med de gældende vilkår.\nDerudover tilbydes du genvej til en hjælpende hånd, for så vidt du oplever dilemmaer ved dit indkøb af monier b&c 25. I øvrigt er det prisværdigt at køber er opmærksom på de mest basale retningslinjer der har indvirkning på bestillingen af monier b&c 25 online, til eksempel den byttepolitik internet forretningen tilsikrer.\nI den sammenhæng er det samtidig relevant, at man stadig sikrer sin ordrekvittering, så man altid vil kunne bevise sin bestilling af monier b&c 25, uagtet om man shopper fra Jem og Fix, XL-Byg, Bauhaus, 10-4, Davidsen, Stark, Harald Nyborg, Bygma eller Silvan.


De bedste campingpladser i Chipilly - TripAdvisor\nFerie i Chipilly\nHoteller i Chipilly\nFlyrejser til Chipilly\nRestauranter i nærheden af Chipilly\nBilleder af Chipilly\nKort over Chipilly\nAlle hoteller i Chipilly\nAlle specialiserede indkvarteringssteder i Chipilly\nCampingpladser i Chipilly\nHoteller i nærheden af P'tit de Haute Somme Station\nHoteller i nærheden af Méricourt-l'Abbé Station\nHoteller i nærheden af Rosières en Santerre Station\nHoteller i nærheden af Haute-Picardie Station\nHoteller i nærheden af Chaulnes Station\nBedste campingpladser i Chipilly, Frankrig\nAnden indkvartering i Chipilly\nNr. 1 af 2 specialiserede indkvarteringssteder i Chipilly med bedste værdi for pengene\nNr. 2 af 2 specialiserede indkvarteringssteder i Chipilly med bedste værdi for pengene\nAndre overnatningssteder i nærheden af Chipilly (28)\n19,8 km fra Chipilly\nNr. 3 af 3 specialiserede indkvarteringssteder i Peronne\n5,2 km fra Chipilly\nNr. 1 af 1 specialiseret indkvarteringssted i Sailly-le-Sec\n12,9 km fra Chipilly\nNr. 1 af 3 specialiserede indkvarteringssteder i Frise\n14,9 km fra Chipilly\nNr. 2 af 2 specialiserede indkvarteringssteder i Authieule\n21,1 km fra Chipilly\nNr. 1 af 3 specialiserede indkvarteringssteder i Peronne\n21,4 km fra Chipilly\nNr. 1 af 1 specialiseret indkvarteringssted i Miraumont\n23,1 km fra Chipilly\nNr. 1 af 1 specialiseret indkvarteringssted i Rivery\n25,9 km fra Chipilly\nNr. 1 af 1 specialiseret indkvarteringssted i Bertangles\n28,0 km fra Chipilly\nNr. 10 af 12 specialiserede indkvarteringssteder i Amiens\nNr. 1 af 1 specialiseret indkvarteringssted i Voyennes\n29,8 km fra Chipilly\n30,0 km fra Chipilly\nNr. 1 af 1 specialiseret indkvarteringssted i Vraignes-en-Vermandois\n31,1 km fra Chipilly\nNr. 1 af 1 specialiseret indkvarteringssted i Warlincourt-Les-Pas\n31,7 km fra Chipilly\nNr. 1 af 1 specialiseret indkvarteringssted i Ayencourt\n32,5 km fra Chipilly\nNr. 1 af 2 specialiserede indkvarteringssteder i Authieule\nAire Naturelle de Camping La Terriere\n33,3 km fra Chipilly\n36,1 km fra Chipilly\nNr. 1 af 3 specialiserede indkvarteringssteder i Saint-Quentin\nCamping Municipal Picquigny\n36,2 km fra Chipilly\nNr. 1 af 1 specialiseret indkvarteringssted i Picquigny\nCamping Municipal de Loeuilly\n37,6 km fra Chipilly\nNr. 1 af 1 specialiseret indkvarteringssted i Loeuilly\n38,2 km fra Chipilly\nNr. 1 af 2 specialiserede indkvarteringssteder i Orvillers-Sorel\n38,8 km fra Chipilly\nNr. 1 af 1 specialiseret indkvarteringssted i Dury\n42,0 km fra Chipilly\nNr. 3 af 3 specialiserede indkvarteringssteder i Cambrai\n42,9 km fra Chipilly\nNr. 1 af 1 specialiseret indkvarteringssted i Seraucourt-le-Grand\nCamping Caravaning de l'Etang du Moulin d'en Bas\n45,5 km fra Chipilly\nNr. 1 af 1 specialiseret indkvarteringssted i Salency\n46,0 km fra Chipilly\nNr. 1 af 3 specialiserede indkvarteringssteder i Arras\n46,1 km fra Chipilly\nNr. 1 af 1 specialiseret indkvarteringssted i Chiry-Ourscamp\nCamping a la ferme de la Neuve Rue\n47,1 km fra Chipilly\n47,8 km fra Chipilly\nNr. 3 af 3 specialiserede indkvarteringssteder i Saint-Quentin


Marts - Kgs. Enghave Lokalhistoriske Arkiv\nKirkebarakken Rubinsteinsvej 47.\nSjælør Barakkirke 1948\nAlbum Månedens billede (Marts 2015)\nKlik på billedet, så vil du kunne se det i stor format.\nMÅNEDENS BILLEDE(R) marts 2015.\nKirkebarakken Rubinsteinsvej 47 blev indviet 12. september 1948.\nKirkebarakken var beliggende Rubinsteinsvej 47 og bestod af to baraklænger, købt af flygtningeadministrationen i København.\nVed gavlen af kirken stod en klokkestabel, hvori en lille klokke fra et tysk krigsskib var ophængt, lånt af marinen.\nI den ene længe fandtes kirkesalen. Alterpartiet kunne skjules ved hjælp af skydedøre, så salen kunne benyttes til møder og sammenkomster. I den anden længe, som blev rejst først, holdt en børneinstitution til.\nForan fløjen af kirkebarakken, hvor fritidshjemmet lå, havde børnene deres egne små haver.\nKirkebarakken fungerede som kirke frem til Indvielsen af Sjælør kirke søndag 14. september 1952.\nKirkesal i barakkirken 1948\nBørn i deres små haver.\nSjælør Kirke Wagnersvej 33, 2450 København SV, blev opført 1952 som afløser for den midlertidige kirkebarak, der blev nedrevet i 1970 efter i lang tid, at have fungeret som menighedshus, fritidshjem og ungdomsklub. Se yderligere detaljer:\nDer blev sidste gang holdt gudstjeneste i Sjælør Kirke den 26. april 2009. Kirkebygningen er solgt til KFUM-spejderne til byspejdercenter og administration.\nKgs. Enghave Lokalhistoriske Arkiv er i besiddelse af en del materiale fra barakkens tid som kirke på Rubinsteinsvej samt overgangen fra barakkirke til Sjælør Kirke. Herudover findes der en del fotomateriale fra byggeriet i 1952 og grundstensnedlæggelsen.\nHvis du er interesseret i materialet, skal du være hjertelig velkommen til at besøge os i Arkivet.\nVi står altid klar med et smil og kan med vores ekspertise vejlede og råde dig til, hvordan du finder rundt i Arkivets reolmappesystem.\nFoto, tekst og Web/ Søren Meyer


Vi er med ved Skole OL 2019 - Aarhus - Røde Kors\nVi er med ved Skole OL 2019\nStemningen er ikke til at tage fejl af. Fra det øjeblik man træder ind på parkeringspladsen er aktivitetsniveauet højt. Ivrige og forventningsfulde folkeskoleelever iklædt sportstøj bevæger sig målrettet imod Ceres Park, som danner rammen for dette års Skole OL. I løbet af de fire dage arrangementet varer, passerer 11.000 elever igennem stadions porte, alle med en drøm om at vinde guldet.\nDet er ikke kun skoleelever, der deltager ved dette års skole OL. Aarhus-afdelingens samaritter er også til stede. De patruljerer stadion, og passer godt på de mange deltagere, som dyster i 9 forskellige discipliner: atletik, bordtennis, bowling, bueskydning, cross, orienteringsløb, roning og svømning. I tirsdags gjorde det varme vejr ikke vores samaritter nogle tjenester. De havde et par timer meget travlt med at behandle for dehydrering iblandt de unge atleter.\nImens vores samaritter skaber tryghed inde på stadion, så har vi lavet en lille formidlingslejr på parkeringspladsen foran Ceres Park. Skole OL har nemlig lavet en side event med ekstra aktiviteter for de mange børn. Imellem løbebaner og mælkekartonformede boder har vi parkeret den beskudte ambulance, sat VR-bænken op og lagt førstehjælpsdukkerne frem. Vores frivillige står klar til at fortælle de nysgerrige elever om krigens regler og Røde Kors, alt imens der bliver instrueret i at give hjertemassage. Interessen er stor. Vores lille bod er flittigt besøgt. Førstehjælpsdukkerne ligger plastikkrop til mange gange 30/2, og ambulancen bliver nøje undersøgt.\nDet helt store trækplaster er dog VR-bænken, hvor der konsekvent er kø. Der står hele tiden en stor flok elever rundt om bænken og iagttager dem, som prøver den. Der er ingen tvivl om at børnene mener at det er en ganske unik og særpræget oplevelse at prøve bænken. Udtryk som ”Ej, det er jo helt ødelagt”, og ”han er vildt uhyggelig” er bare nogle af reaktionerne på filmen. De omkringstående morer sig lystigt over de mange udbrud og chokreaktioner.\nDet har indtil nu været nogle gode dage i Ceres Park. De mange positive tilbagemeldinger på vores tilstedeværelse har været med til, at de til tider voldsomme regnbyger, har været til at holde ud. Vi håber vi får lov til at deltage igen næste år.


Digital udvikler der brænder for at arbejde med relationelle databaser | SCR\nDigital udvikler der brænder for at arbejde med relationelle databaser\nHome/ERP, Stillinger & Opgaver/Digital udvikler der brænder for at arbejde med relationelle databaser\nVarenummer: 73bbba15a47f Kategorier: ERP, Stillinger & Opgaver\nMotiveres du af at arbejde med datamængder og skræddersy digitale løsninger?\nKunne du tænke dig at blive en del af en salgs- og marketing afdeling i en kreativ design virksomhed?\nVores kunde der har hovedkontor i Aarhus, er en international produktions- og handelsvirksomhed med hovedsæde i Danmark samt lokationer i flere lande worldwide. Virksomheden er præget af succes og dynamik og kan generelt betragtes som trendsætter, der er med til at kortlægge nye muligheder i markedet. Virksomheden fokuserer i høj grad på udvikling – af produkter, koncepter. Herudover prioriteres kvalitet og design højt, og dette har bl.a. medført anerkendelser i form af tildeling af flere internationale designpriser.\nDu vil komme til at indgå i teamet i salgs- og marketing afdelingen, som er et kreativt forretningsorienteret miljø, hvor der udvikles og vedligeholdes egne digitale løsninger. Der er ikke langt fra tanke til handling og kvalitet og innovation er vigtige komponenter i udviklingsarbejdet. Sammen med det erfarne team skal der udvikles relationelle databaser ud fra Filemaker platformen. Derudover skal du være med til at drifte og udvikle interne løsninger, som kan afvikles på klienter,\nwebsites eller som IOS Apps.\nDu kommer med erfaring med relationelle databaser og det er en fordel, hvis du er dygtig til SQL samt har forståelse for teknologier som Filemaker, REST eller json. Derudover har du et kendskab til et ERP system f.eks. Dynamics AX og har interesse for udvikling.\nDu trives med at styre din egen hverdag og har en god forståelse for forretningen. Som person er du struktureret i din tilgang til opgaven og formår at afslutte tingene. Derudover er du er vant til at prioritere og er ikke bange for at tage ansvar.\nEn virksomhedskultur, der fokuserer på den enkelte medarbejder, og hvor der typisk er en høj medarbejderanciennitet. Du vil komme til at arbejde i et internationalt miljø med kunder og kolleger over hele verden. Derudover tilbydes du et job i et socialt velfungerende miljø.\nSoftware udvikler, JAVA\nApplikations Driftkonsulent, Aarhus


Telefonrådgivninger udvider åbningstiden - Naalakkersuisut\nTelefonrådgivninger udvider åbningstiden\nEfter anbefalinger fra blandt andet FN’s Børnekomite har Naalakkersuisut afsat 1.4 mio. kr. til at udvide åbningstiderne i telefonrådgivningerne til børn, unge og voksne, som gennemlever en krise, eller af andre årsager har brug for støtte og rådgivning. Målet er, at telefonrådgivningerne skal være åbne alle ugens dage fra kl. 16.00 til 22.00.\nMange steder i vores land, særligt i bygder og små byer, er adgangen til støttende og rådgivende samtaler med en professionel begrænset. Ved at udvide telefonrådgivningernes åbningstider og etablere nye støttetilbud, ønsker vi at styrke den sociale indsats særligt i yderdistrikterne, udtaler naalakkersuisoq for sociale anliggender, Sara Olsvig.\nTelefonrådgivningerne, der i dag hører under flere områder, vil i fremtiden blive samlet i én enhed i Socialstyrelsen under Departementet for sociale anliggender for at skabe driftsfordele og et stærkere fagligt miljø omkring telefonrådgivningerne.\nVi vil fortsat arbejde målrettet på at styrke de lokale støttetilbud i kommunerne. Det er et af de helt centrale formål med Socialstyrelsen. Men samtidig viser erfaringer fra blandt andet Island, at borgere i bygder og små byer på grund af de tætte relationer kan finde det svært at søge støtte lokalt og ofte foretrækker at tale med personer, der ikke er en del af lokalsamfundet. Det gælder ikke mindst for kvinder, der har været udsat for seksuelle overgreb eller vold. Telefonrådgivningerne kan her være et godt supplement til lokale støttetilbud, udtaler Sara Olsvig.\nI dag omfatter telefonrådgivningerne ATTAVIK146 til personer med selvmordstanker, Børn og ungetelefonen 134, Familierådgivningen 31 41 51, Telefonrådgivningen til personer med senfølger efter seksuelle overgreb 141 og MIO SMS 1899. Udover de eksisterende telefonrådgivninger skal den forhøjede bevilling, i henhold til Naalakkersuisut’s strategi mod vold 2014-2017, bruges til at etablere en voldsofferrådgivning. I forbindelse med sammenlægningen af telefonrådgivningerne vil muligheden for et fælles nummer blive undersøgt.\nDen udvidede rådgivning forventes klar i løbet af sommeren 2017.\nMinistersekretær, Nina Jul Larsen\nTlf. 34 66 38


Side 2 af 15 - sommerhuse Hennebjerg\nSommerhuse Hennebjerg, Danmark - side 2\n51 - 100 af 717: <<<>\nHus nr. 28461039 - Bork Havn - Blomstervænget 30\nSommerhus i Bork Havn, Vestjylland, med plads til 6 voksne og 1 husdyr. Der er en hyggelig indretning med bl. . brændeovn, og du finder desuden vaskemaskine, opvaskemaskine og tørretumbler i boligen. Når du lejer denne feriebolig har du adgang til spabad og internet. Der er 2. 00 meter til nærmeste strand og 2. 00 meter til nærmeste indkøbsmuligheder. Boligen er på 107 m² og ligger på en 1. 00 m...\nHus nr. 31251101 - Nørre Nebel - Guldvangen 64\nDette herlige luksussommerhus på Guldvangen 64 i Houstrup ligger på en skøn og uforstyrret naturgrund for enden af en blindvej. Den energibesparende varmepumpe og solcelleanlægget er med til at holde energiforbruget nede, således at de mange faciliteter kan nydes uden de store omkostninger. Her kan I holde en uforglemmelig ferie sammen med familien eller med gode venner og nyde den skønne...\nHus nr. 31074132 - Nørre Nebel - Fyrrekrogen 13\nHus nr. 31012695 - Bork Havn - Ranunkelvænget 6\nSommerhus i Bork Havn, Vestjylland, med plads til 6 voksne. Der er en hyggelig indretning med bl. . brændeovn, og du finder desuden vaskemaskine, opvaskemaskine og tørretumbler i boligen. Når du lejer denne feriebolig har du adgang til internet. Der er 2. 00 meter til nærmeste strand og 2. 00 meter til nærmeste indkøbsmuligheder. Boligen er på 75 m² og ligger på en 1. 00 m² stor grund, hvor der...\nDejligt sommerhus med vildmarksbad beliggende i den nyere del af sommerhusområdet ved Bork Havn og i gåafstand til Ringkøbing Fjord. Feriehuset ligger på en dejlig åben natur-/ jørnegrund med et shelter samt bålplads og op til en grusbelagt vej. Fra husets rummelige køkken/ lrum med brændeovn er der udgang til en delvis overdækket terrasse. I husets store badeværelse er der et flot firkantet...\nHus nr. 30610992 - Hemmet/Bork Havn - Blomstervænget 4\nHus nr. 30978361 - Bork Havn - Bork Hytteby 215\nSommerhus i Bork Havn, Vestjylland, med plads til 4 voksne. Der er en hyggelig indretning med bl. . brændeovn, og du finder desuden vaskemaskine i boligen. Når du lejer denne feriebolig har du adgang til internet. Der er 2. 00 meter til nærmeste strand og 2. 00 meter til nærmeste indkøbsmuligheder. Boligen er på 50 m² og ligger på en 225 m² stor grund...\nHus nr. 31248905 - Nørre Nebel - Ndr. Skovvej 24\nI det skønne ferieområde i Houstrup finder I dette superflotte stråtagshus beliggende på en skøn naturgrund. Udover at være udstyret med en pool, finder I også både sauna og spabad i huset, ligesom der er gode legemulighederne for de mindste udendørs. Lækkert lyst indrettet med sauna og spa Poolhuset på Ndr. Skovvej 24 er dejlig stort og rummeligt. Huset er indrettet til de maks 8 personer, og...\nHus nr. 30870468 - Houstrup Strand - Anders Lyhnesvej 9\nVelholdt og rummeligt sommerhus beliggende på stor, læfyldt naturgrund. Fra husets badeværelse er der indgang til 4-personers sauna. Huset er indrettet med opholdsstue og spiseplads i forlængelse med det åbne køkken. Opholdstuen er udstyret med brændeovn, fladskærms-tv, stereoanlæg med radio og en alkove, der også er velfungerende som hule for børnene. Gennem opholdsstuens store vinduesparti er...\nHus nr. 29683154 - Houstrup Strand - Hedevang 15\nVelindrettet sommerhus med åbent køkken og stor opholdsstue. Foruden de 3 soverum, hvoraf de 2 er med dobbeltseng og det ene med 2 enkeltsenge, er der badeværelse og vaskemaskine og tørretumbler. Fra husets opholdsstue kan I gå ud på den store, delvist overdækkede terrasse, hvorfra I kan nyde børnenes leg i den omkringliggende have, hvor der også er gyngestativ...\nHus nr. 30606729 - Hemmet/Bork Havn - Bork Hytteby 151\nDette hyggelige feriehus er beliggende meget ugenert for enden af en blind vej. Huset er energivenligt da der er installeret varmepumpe, og huset er året rundt varmet op, og lige klar til at flytte ind i. or lystfiskere er huset også ideelt, da der er gode muligheder for at rense sin fangst og fryse den ned. Der er kort afstand til den smukke naturpark Skjern Enge med et veludbygget net af stier...\nHus nr. 31248838 - Nr. Nebel - Engvejen 33\nHus nr. 30585516 - Hemmet/Bork Havn - Blomstervænget 8\nHus nr. 30640579 - Nørre Nebel - Skovvang 24\nHus nr. 31313675 - Nr. Nebel - Hedevang 20\nFra den 21. april står dette fantastiske splinter nye hus klar til at byde dig velkommen! Er du til rigtig luksus, uden at give køb på den hyggelige sommerhusfornemmelse, så er Hedevang 20 det perfekte hus til dig. Bygget til velvære, selvforkælelse og med muligheden for rigtig meget udeliv egner dette hus sig både til den større familie og op til 4 vennepar, men det er også perfekt til jer 2...\nHus nr. 30928833 - Nørre Nebel/Lønne - Lønne Feriepark 150\nHus nr. 31251174 - Nørre Nebel - Guldvangen 30\nDette skønne sommerhus er lyst og venligt indrettet med god plads både indenfor og udenfor og er omgivet af høje fyrretræer. Her vil især familien med børn og hunde føle sig godt tilpas, og mens der bliver slappet af på solterrassen, kan børnene gynge, være kreative i sandkassen eller udforske naturen. Venlige farver, brændeovn og sauna I dette hyggelige sommerhus er der plads til helt op til 8...\nHus nr. 31249599 - Nørre Nebel - Peder Larsensvej 21\nPå en rolig naturgrund i Houstrup blandt skovens høje træer finder I dette hyggelige træsommerhus. Med en dejlig ugeneret beliggenhed, flere skønne terrasser, et legeværelse til børnene og ikke mindst en sauna er huset det perfekte valg til den næste familieferie. Hyggelig indretning, legerum og sauna På Peder Larsensvej 21 får I et hus til 6 personer, der råder over alt, hvad ferien behøver - og...\nHus nr. 31249813 - Nørre Nebel - Højsvej 3\nMidt i Houstrup, på en dejlig naturgrund med enkelte træer, byder dette fine røde stråtækte sommerhus med god plads til hele familien hjertelig velkommen. Her er plads til 6 personer fordelt på 3 soverum, hvoraf det ene - til glæde for børnene - er med køjesenge. For en dejlig morgen uden kolde fødder er der installeret gulvvarme i badeværelset. Også i den kolde årstid er dette et dejligt...\nHus nr. 31250558 - Nørre Nebel - Skovvang 89\nPå Skovvang 89 i Houstrup finder I dette hyggelige feriehus med en dejlig stor overdækket terrasse. Huset ligger på en stor naturgrund, hvor børnene har masser af plads til boldspil og andre udendørsaktiviteter. Stor overdækket terrasse og masser af plads til leg Den store naturgrund er indhegnet af høje træer, hvor I helt uforstyrret kan opholde jer udendørs. Til de små er der også en sandkasse...\nHus nr. 31316339 - Nr. Nebel - Fyrrekrogen 26\nEr du interesseret i et feriehus, hvor der er kælet for detaljerne, så se her. Huset er bygget i 2017 - og I vil i den grad sværme for den store indhegnede terrasse, med den store overdækning, hvor ferien vil kunne nydes størstedelen af året. Grunden er ugeneret og pænt færdiggjort. Der er carport og mulighed for at spille petanque. Stort og veludført bryggers med tørretumbler og vaskemaskine...\nHus nr. 31251263 - Nr. Nebel - Guldvangen 12\nDette lyse sommerhus har plads til 8 personer og er udstyret med alt, hvad feriehjertet begærer. Fra stuen har I en fantastisk udsigt ud over de naturskønne omgivelser gennem de store vinduesfronter, og på det ene af to badeværelser finder I endda både sauna og spabad. Udendørs grillaftener eller afslapning i spabadet Dette sommerhus egner sig især godt til familien med børn, eftersom der både...\nHus nr. 30640597 - Nørre Nebel - Søndervang 31\nHyggeligt feriehus opført i træ fra 1980 beliggende på stor lukket naturgrund i dejlige omgivelser. God læterrasse med diverse havemøbler, liggestole og parasol. Badeværelse med bruseniche, babybadekar og adgang til husets sauna. Køkken fra 2016 med bl. . keramisk komfur, køleskab med separat fryser, mikrobølgeovn og opvaskemaskine. Opholdsstuen indeholder farve-tv med kabeltilslutning, DVD...


Kronisk syge børn frygter, at deres klassekammerater glemmer dem | NetAvisen\nAf Tim Tørnqvist Jensen 19. maj 2020\nForening kæmper for, at børn med muskelsvind kan få hjælp af en avatar-robot, som kan hjælpe dem med at have kontakt til klassekammeraterne, hvis de ikke kan være i skole pga. frygt for coronasmitte.\nMaise Brostrøm-Nolan fra 4. klasse på Fuglsanggårdskolen er en ud af fire, der allerede har fået en robot, som kan være hendes stedfortræder i klassen under corona. Foto: Muskelsvindfonden\nAf Silke Penzien Mikkelsen & Tim Tørnqvist Jensen\nCorona-udsatte børn med muskelsvind har ikke været i skole siden 11. marts, hvor samfundet lukkede ned på grund af frygt for corona-smitte. Et af dem er 11-årige Kevin, som rigtig gerne vil tilbage til sine klassekammerater i 4. klasse på Byskovskolen i Ringsted.\nDet fortæller Kevins mor, Jeannette Andersen:\n– På det sociale er han rigtig bange for, at hans venner glemmer, hvem han er. Han er også nervøs for, om de gider at lege med ham, når han er tilbage igen, siger hun.\nKevin er født uden et bestemt protein i sine muskler, så han er permanent kørestolsbruger og har respiratorisk hjælp om natten. Han kan hverken gå, sidde selv, holde sit eget hoved eller løfte sine arme.\nDerfor er han særligt udsat, hvis han skulle få coronavirus.\n12-årige Malthe, der går i 5. klasse på Fuglsanggårdskolen i Virum, savner også skolen og sine klassekammerater rigtig meget. Han føler sig udelukket og glemt, fortæller Malthes mor, Camilla Sørensen.\n– Han vil rigtig gerne tilbage i skole, og han har svært ved at forstå, hvorfor han ikke må, fordi han er udsat, siger hun.\nMalthe har en form for muskelsvind, der hedder GAN. Det er en meget alvorlig nervesygdom, og han er særligt udsat, hvis han bliver smittet med coronavirus.\nRobotter som løsningen\nBag om robotten\nMuskelsvindfonden har sammen med Teknologi i Praksis og kandidatstuderende Sofie Skoubo startet et projekt med robotter i undervisningen, hvis formål er at løse problemet med sygefravær og afsavn for elever med muskelsvind\nProjektet var planlagt før coronakrisen, som dog kun har gjort projektet mere aktuelt\nRobotten er en såkaldt avatar-robot, altså en robot-stedfortræder\nDen sættes op i klasselokalet, hvorefter eleven kan fjernstyre den fra hjemmet via en tablet. Eleven kan både se klassen, høre, hvad der sker og række hånden op og svare på lærerens spørgsmål\nProjektet slutter i juni 2020, men bliver muligvis forlænget på grund af coronakrisen\nPatientforeningen Muskelsvindfonden har udviklet en robot, der giver corona-udsatte børn som Malthe mulighed for at følge med i klasseundervisningen.\nRobotten er en stedfortræder, som fysisk er i klassen i stedet for eleven, som sidder hjemmefra og styrer robotten. Eleven er på den måde med i undervisningen – bare på afstand.\nDet er for skolen billigere at købe en robot end at sende en lærer ud for at undervise den enkelte elev, men den er også bedre for eleven, mener Thomas Krog, der er handicappolitisk konsulent i patientforeningen Muskelsvindfonden.\n– Det, som robotten kan, men som læreren ikke kan ved at komme ud og lave sygeundervisning, er, at eleven også kan følge med i de sociale ting, der foregår i skolen. Det er især væsentligt i længere sygeperioder, siger Thomas Krog, som håber på at kunne igangsætte et større forsøg med robotter, hvor Muskelsvindfonden forsyner flere børn med en robot end de nuværende fire.\nEt stort ønske at få en robot\nEn robot vil betyde rigtig meget for Kevin, fordi den kan give ham en følelse af at være med både i sammenholdet og det sociale i klassen.\nDe elever, der er i klassen, kan nemlig tage robotten med ud i skolegården, så den corona-udsatte elev kan være med i de sociale ting i frikvartererne.\n– Jeg er sikker på, at han ville føle, at han var der, og at han ikke ville få den følelse, at de måske ikke er hans venner, når han kommer tilbage, fordi han har været væk i så lang tid, siger Kevins mor, Jeannette Andersen.\nFor Malthe, som lige nu er socialt isoleret på grund af coronavirus, vil en robot hjælpe ham med at se sine klassekammerater.\n– Det ville gøre en kæmpe forskel at kunne se hinanden. Nu har alle de andre jo hinanden. De andre savner ikke mere, men det gør Malthe, fordi han er stadig derhjemme, fortæller Malthes mor, Camilla Sørensen.\nMalthe har ikke udsigt til at kunne komme tilbage i klassen inden for den nærmeste fremtid. Ud over risikoen for corona-smitte står han over for en operation til efteråret, som betyder, at han skal være væk fra skolen i mere end en måned.\nDe corona-udsatte børn med muskelsvind, som p.t. ikke kan komme i skole, skal alle have mulighed for at få tildelt en robot, mener Muskelsvindfonden. Derfor beder de nu politikerne om 5 millioner kroner til at få 150 robotter ud i skolerne.\nDen 25. april blev et flertal i Folketinget enig om en aftale, der tilfører 10 millioner kroner i tilskud til frivillige organisationer som Muskelsvindfonden, der støtter udsatte børn i skolen.\nIfølge Thomas Krog har Muskelsvindfonden endnu ikke fået at vide, hvor mange penge de kan få. Dog håber han, at det er et spørgsmål om dage, før de får besked og kan komme i gang.\n– Det er nu, at udfordringen er her for de elever, som er hjemme, og jo længere tid, der går, før de får robotten, jo sværere bliver det at komme tilbage, siger Thomas Krog.\nTæt på en politisk enighed\nSocialdemokratiets børne- og undervisningsordfører, Jens Joel, er enig i, at det skal gå stærkt med at få fordelt pengene. Han regner med, at det er et spørgsmål om dage, før Muskelsvindfonden kan få svar.\n– Det er mit indtryk, at vi er meget tæt på at have en politisk enighed, for der er generelt set velvilje, udtaler Jens Joel (S), der dog ikke kan svare på, om Muskelsvindfonden kan få 5 millioner kroner.\n– Det er et rigtig godt projekt, som Muskelsvindfonden har, men der er også andre rigtig gode projekter, og det er også derfor, at vi sidder lige nu og forhandler om, hvordan vi bedst får pengene ud, siger Jens Joel.\nbørn og unge, corona, folkeskole, robotter\nKronisk syge børn frygter, at deres klassekammerater glemmer dem added by titoje on 19. maj 2020


Vedtægter for Garderforeningen (Garderrådet) - Holbæk Garden\nVedtægter for Holbæk Gardens Garderforeningen (Garderrådet)\nForeningens navn er Holbæk Gardens Garderforening. Foreningens hjemsted er Holbæk Gardens til enhver tid værende adresse.\nForeningens formål er at varetage gardernes og grundskoleelevernes interesser samt formidle kontakten mellem Holbæk Gardens ledelse, garderne og grundskoleeleverne. Ud over dette er formålet også at arrangere sammenkomster for gardere og grundskoleelever ligesom øvrige aktiviteter der styrker sammenholdet gardere og grundskoler imellem.\nSom medlem af Garderforeningen kan optages gardere og grundskoleelever i Holbæk Garden.\nOptagelse kan nægtes, når særlige grunde taler derfor, og mindst 2/3 af bestyrelsens medlemmer stemmer for af afvise indmeldelsen. Nægtelse skal dog, såfremt den optagelsessøgende ønsker det, efterprøves af førstkommende, ordinær generalforsamling. Udmeldelse kan finde sted ved skriftlig meddelelse til Garderforeningens formand. Bestyrelsen kan under appel til generalforsamlingen med 2/3 flertal af de fremmødte beslutte at ekskludere et medlem, der findes at handle til skade for Garderforeningen. Medlemmer, der stopper i Holbæk Garden, slettes uden videre fra Garderforeningen ved udtrædelsen af Holbæk Garden.\nGarderforeningen er kontingentfri.\nGarderforeningens daglige ledelse varetages af en bestyrelse på 7 medlemmer.\nFormand og kasserer skal være fyldt 18 år og være myndige.\nGarderforeningens bestyrelsesmedlemmer samt 2 suppleanter vælges af den ordinære generalforsamling. Bestyrelsesmedlemmer vælges for en periode af 2 år. Genvalg kan finde sted. Afgår et bestyrelsesmedlem i utide, foretages suppleringsvalg på førstkommende generalforsamling, med mindre bestyrelsen dermed bliver mindre end 5 medlemmer, i hvilket tilfælde bestyrelsen er berettiget til at supplere sig selv for den resterende periode af det afgående medlems valgperiode. Bestyrelsen fastsætter selv sin forretningsorden. Bestyrelsesmøde afholdes, når formanden finder det fornødent, eller når 3 bestyrelsesmedlemmer kræver det. Indkaldelse finder sted skriftligt med angivelse af dagsorden. Over bestyrelsesmøderne føres beslutningsreferat af Garderforeningens sekretær. Bestyrelsen træffer beslutning ved simpelt stemmeflertal, men er kun beslutningsdygtig, når mindst 4 medlemmer er til stede, hvoraf mindst en skal være formand eller næstformand. Ved stemmelighed er formandens eller den fungerende formands stemme udslagsgivende.\nGarderforeningen tegnes af formanden og kassereren. Der påhviler ikke Garderforeningens medlemmer nogen personlig hæftelse for de forpligtelser, som påhviler Garderforeningen. Penge der er indtjent gennem Garderforeningens arbejde, skal bruges til Garderforeningens aktiviteter for og med garderne og grundskoleelever.\nGarderforeningens regnskab løber fra 1. januar til 31. december. Regnskabet skal, før den ordinære generalforsamling, være revideret af 2 revisorer. Revisorerne vælges af den ordinære generalforsamling for et år ad gangen. Regnskabet skal være klar til revision senest d 31. januar. Garderforeningens formue forvaltes af bestyrelsen, som træffer beslutning herom.\nGarderforeningens øverste myndighed er generalforsamlingen.\nOrdinær generalforsamling afholdes en gang om året i marts måned.\nIndkaldelse med angivelse af dagsorden skal finde sted med 14 dages varsel ved opslag i Holbæk Gardens lokaler eller ved annoncering på Holbæk Gardens hjemmeside.\nForslag fra medlemmerne, der ønskes behandlet på generalforsamlingen, skal indsendes skriftligt til bestyrelsen senest 10 dage før generalforsamlingen. Det reviderede regnskab samt indkomne forslag fra medlemmerne skal 8 dage før generalforsamlingen være tilgængeligt for Garderforeningens medlemmer ved opslag i Holbæk Gardens lokaler eller ved annoncering på Holbæk Gardens hjemmeside.\n§8 Generalforsamlingens gennemførelse\nAlmindeligvis foregår afstemninger ved håndsoprækning, men skal ske skriftligt, når dirigent, et bestyrelsesmedlem eller 5 medlemmer forlanger det.\nValg til bestyrelse skal ske skriftligt.\nValg til revisorer og revisorsuppleanter kan ske skriftligt eller ved håndsoprækning.\nVed valg af bestyrelsesmedlemmer, som vælges for en 2-årig periode, er henholdsvis 4 (lige år) og 3 (ulige år) bestyrelsesmedlemmer på valg hvert andet år. Da den stiftende generalforsamling finder sted i et lige år skal 4 bestyrelses medlemmer derfor vælges for 2 år og 3 medlemmer skal vælges for 1 år.\nI tilfælde af suppleringsvalg vælges bestyrelsesmedlemmet for den resterende valgperiode af det afgåede medlem.\nAfstemning kan kun finde sted om de på dagsordenen opførte forhandlingspunkter samt om ændringsforslag hertil. Stemmeberettigede på generalforsamlingen er alle Garderforeningens medlemmer, jf. § 2.\nEkstraordinær generalforsamling kan indkaldes når mindst 4 af bestyrelsens medlemmer eller 10 af Garderforeningens medlemmer skriftligt begærer dette. I sidst nævnte tilfælde skal bestyrelsen foranledige generalforsamlingen afholdt senest en måned efter modtagelsen af begæring herom.\nTil ændring af nærværende vedtægter - herunder fusion med andre foreninger kræves vedtagelse på en generalforsamling med mindst 2/3 flertal af de afgivne stemmer.\n§11 Repræsentation i Holbæk Gardens bestyrelse\nI det omfang, vedtægterne for Holbæk Garden indeholder, at Holbæk Gardens Garderforening repræsenteres i Holbæk Gardens bestyrelse, udpeger Garderforeningens bestyrelse i forbindelse med sin konstitution sin repræsentant samt eventuel suppleant.\nTil Garderforeningens opløsning kræves vedtagelse med mindst 2/3 flertal blandt samtlige medlemmer. Opnås denne majoritet ikke, er bestyrelsen berettiget til at indkalde til en ny generalforsamling, på hvilken opløsningen kan varetages med 2/3 flertal blandt de fremmødte medlemmer.\nVedtaget på stiftende generalforsamling 06.03.2020